CELEX: 62012CA0026
Language: hr
Date: 2013-07-18 00:00:00
Title: Predmet C-26/12: Presuda Suda (četvrto vijeće) od 18. srpnja 2013. (zahtjev za prethodnu odluku Gerechtshof te Leeuwarden — Nizozemska) — fiscale eenheid PPG Holdings BV cs te Hoogezand protiv Inspecteur van de Belastingdienst/Noord/kantoor Groningen (Porez na dodanu vrijednost — Šesta direktiva 77/388/EEZ — Članci 17. i 13. slovo B točka (d) pod 6 — Izuzeća — Odbitak pretporeza — Mirovinski fond — Pojam „upravljanja zajedničkim investicijskim fondovima” )

7.9.2013   
            
            
               HR
            
            
               Službeni list Europske unije
            
            
               C 260/10
            
         Presuda Suda (četvrto vijeće) od 18. srpnja 2013. (zahtjev za prethodnu odluku Gerechtshof te Leeuwarden — Nizozemska) — fiscale eenheid PPG Holdings BV cs te Hoogezand protiv Inspecteur van de Belastingdienst/Noord/kantoor Groningen
   (Predmet C-26/12) (1)
   
   (Porez na dodanu vrijednost - Šesta direktiva 77/388/EEZ - Članci 17. i 13. slovo B točka (d) pod 6 - Izuzeća - Odbitak pretporeza - Mirovinski fond - Pojam „upravljanja zajedničkim investicijskim fondovima”)
   2013/C 260/18
   Jezik postupka: nizozemski
   
      Sud koji je postavio prethodno pitanje
   
   Gerechtshof te Leeuwarden
   
      Stranke u glavnom postupku
   
   
      Tužitelj: fiscale eenheid PPG Holdings BV cs te Hoogezand
   
      Tuženik: Inspecteur van de Belastingdienst/Noord/kantoor Groningen
   
      Predmet
   
   Zahtjev za prethodnu odluku — Gerechtshof te Leeuwarden — Tumačenje članka 13. slova B točke (d) pod 6 i članka 17. Šeste direktive Vijeća 77/388/EEZ od 17. svibnja 1977. o usklađivanju zakona država članica koji se odnose na poreze na promet — zajednički sustav poreza na dodanu vrijednost: jedinstvena osnovica za razrezivanje (SL L 145, str. 1.) te članka 135. stavka 1. točke (g), članaka 168. i 169. Direktive Vijeća 2006/112/EZ od 28. studenog 2006. o zajedničkom sustavu poreza na dodanu vrijednost (SL L 347, str. 1.) — Odbitak pretporeza — Porezni obveznik koji na temelju nacionalnog zakonodavstva u području mirovinskog osiguranja osniva mirovinski fond za osiguranje mirovinskih prava svojih radnika kao članova fonda — Odbitak pretporeza za usluge primljene u svrhu upravljanja mirovinskim fondom
   
      Izreka
   
   Članak 17. Šeste direktive Vijeća 77/388/EEZ od 17. svibnja 1977. o usklađivanju zakona država članica koji se odnose na poreze na promet — Zajednički sustav poreza na dodanu vrijednost: jedinstvena osnovica za razrezivanje, treba tumačiti u smislu da je porezni obveznik koji je osnovao mirovinski fond kao pravno i fiskalno nezavisan subjekt, kao što je to u glavnom postupku, da bi zajamčio mirovinska prava svojim sadašnjim i bivšim zaposlenicima ovlašten odbiti porez na dodanu vrijednost koji je platio za usluge vezane uz upravljanje i djelovanje navedenog fonda, ukoliko iz svih okolnosti transakcija u pitanju proizlazi postojanje izravne i neposredne veze.
   
      (1)  SL C 98, 31.3.2012.